open-index/open-wikipedia-markdown huggingface dataset:
Millene Cabral

**Millene Cabral Vieira**, nada en Porto Alegre o 29 de novembro de 1997, é unha futbolista brasileira que xoga como dianteira no Deportivo da Coruña, da Primeira División.

## Traxectoria 
Comezou a xogar ao fútbol sala aos 10 anos no seu Brasil natal, pasando logo ao fútbol herba nas filas do Grêmio. Con 17 anos puxo rumbo a Tennessee para estudar e xogar catro anos ao fútbol cunha bolsa de estudos. En 2019 marchou ao Xapón, onde asinou o seu primeiro contrato profesional co Vegalta Sendai, no que militou durante cinco meses. Xa na máxima categoría, na tempada 2024/25 superou a Teresa Abelleira como a cuarta máxima goleadora da historia do club.

## Na cultura popular 
En 2026 a cantautora arzuá MJ Pérez dedicoulle a canción "Samba para Millene", do seu álbum *Je tiens bon*, cumprindo a promesa que lle fixera en 2024 en Bilbao, despois de que a xogadora marcara ante o Athletic B un crucial gol de cara ao ascenso á máxima categoría.

## Notas
Edu Iglesias

**Eduardo Iglesias Sánchez**, coñecido como **Edu Iglesias**, nado en Monforte de Lemos o 26 de maio de 1979, é un piloto galego de motociclismo. Disputou en seis ocasións o Rally Dakar.

## Traxectoria 
Comezou no mundo do motociclismo dende novo e con 19 anos participou no Campionato Galego de enduro. Tras unha viaxe a Marrocos na que probou a rodar en area, interesouse por esta modalidade e en 2019 participou por primeira vez no Rally Dakar, conseguindo rematar a proba.

## Notas 
## Véxase tamén 
### Ligazóns externas 
* Datos do piloto no sitio web oficial do Rally Dakar .
Concello de Vansbro

**Vansbro** é un concello sueco no condado de Dalarna. A súa capital é a localidade de Vansbro.

A área que conforma o municipio é accidentada e en gran parte está cuberta de bosque. A través do concello flúe o río Västerdalälven.

Desde principios do século XX, a economía local estivo dominada pola agricultura, a silvicultura e a industria da madeira. Ata principios da década de 2020 a actividade económica ampliouse para incluír empresas das industrias do metal, plásticos, electrónica e alimentos.

Salvo algúns anos, a tendencia poboacional foi negativa desde a constitución do concello en 1971. En decembro de 2024 o municipio tiña unha poboación de 6 752 habitantes.

## Xeografía 
O concello de Vansbro atópase no suroeste do condado de Dalarna. Limita ao sueste co municipio de Ludvika, ao leste co de Gagnef, ao nordés co de Leksand, ao norte co de Mora, e ao oeste co de Malung-Sälen, todos eles en Dalarna. Ao sur ten fronteira co concello de Filipstad, no condado de Värmland.

## Notas
Concello de Vännäs

**Vännäs** é un concello sueco no condado de Västerbotten, na provincia histórica do mesmo nome, aínda que unha parte pequena do municipio no extremo suroeste está na provincia de Ångermanland. A súa capital é a localidade de Vännäs.

A topografía do concello caracterízase pola paisaxe de val de fractura con bosques nas alturas e ríos nos vales. 

Os recursos naturais constituíron tradicionalmente a base da economía. Máis tarde, con todo, as condicións cambiaron e unha parte importante dos seus habitantes traballa no veciño concello de Umeå.

Dende que o concello obtivo a súa actual forma en 1983 a poboación aumentou ao redor dun 12%. En decembro de 2024 o municipio tiña 9 132 habitantes. 

## Notas
Barritos

**Juan Ángel Barros Botana**, máis coñecido como **Barritos**, nado na Coruña o 18 de setembro de 1952, é un exárbitro de fútbol galego. Traballou como árbitro principal na Terceira División e como xuíz de liña en partidos de Primeira e Segunda, pero é principalmente coñecido polos seus máis de 30 anos como delegado do Deportivo da Coruña.

## Traxectoria 
Nacido no barrio coruñés de Monelos, afeccionouse dende neno ao fútbol e acudía habitualmente aos partidos e adestramentos do Deportivo da Coruña. Xogou un ano nas categorías inferiores do Ural e a continuación ingresou no Oza Juvenil, club do que o seu tío era vicepresidente. Militou no Oza dende a categoría de infantís ata o primeiro equipo, no que xogou ata os 22 anos. Realizou esa función no club durante os seguintes 30 anos, actuando como delegado en máis de 1400 partidos oficiais, e converteuse nunha das personalidades máis coñecidas no seo do club. Deixou o club de 2021, sendo substituído por Dani Regos.

## Notas 
## Véxase tamén 
### Ligazóns externas 
* Datos do árbitro en BDFutbol .
Täby

**Täby** é un concello sueco no condado de Estocolmo. A administración municipal estaba situada anteriormente no distrito municipal de Roslags-Näsby, pero mudouse en 2017 a un novo edificio municipal adxacente ao centro comercial Täby Centrum.

Ao redor do 40% da superficie do concello está urbanizada. Partes da antiga paisaxe natural e cultural de Täby consérvanse no norte e nas beiras do lago Vallentuna. 

A principios da década de 2020 a actividade económica local estaba dominada polas industrias de servizos, as activides comisionadas (*uppdragsverksamhet*) e o comercio.

Dende a fundación do concello en 1971 a tendencia de poboación vén sendo positiva. En decembro do ano 2024 Täby tiña unha poboación de 77 744 habitantes.

## Xeografía 
O concello de Täby atópase no sueste da provincia histórica de Uppland, coa baía de Stora Värtan e o mar Báltico ao leste. O municipio limita ao leste co concello de Österåker, ao sur co de Danderyd, ao oeste cos de Sollentuna e Upplands Väsby e ao norte co de Vallentuna, todos eles no condado de Estocolmo.

## Notas
Castillejo de Mesleón

**Castillejo de Mesleón** é un concello español da provincia de Segovia, na comunidade autónoma de Castela e León.

## Demografía 
Segundo o INE, no ano 2024 tiña unha poboación de 110 habitantes.

## Notas 
## Véxase tamén
Concello de Ånge

**Ånge** é un concello sueco no condado de Västernorrland. A súa capital é o nó ferroviario de Ånge. O municipio atópase principalmente na província histórica de Medelpad, aínda que unha pequena parte da parroquia de Haverö está en Jämtland. O monte Flataklocken é un dos lugares que reclama o título de centro xeográfico de Suecia.

O río Ljungan atravesa o municipio de leste a oeste dividíndoo en dous. O municipio creceu orixinalmente como unha comunidade ferroviaria, pero agora a actividade está dominada polas industrias de servizos.

Dende os anos 70 o concello pasou dende os case 15 000 habitantes ata pouco máis de 9 000 en 2024.

## Historia administrativa 
A área do concello correspóndese coa das parroquias de Borgsjö, Haverö e Torp. Nesas parroquias creáronse concellos rurais co mesmo nome coa reforma municipal de 1862.

A localidade municipal de Alby estableceuse no concello de Borgsjö o día 2 de decembro de 1904 e disolveuse ao final de 1956. O köping de Ånge creouse en 1946 tras unha excición do concello de Borgsjö.

A reforma municipal de 1952 non afectou ás divisións da zona.

O actual concello de Ånge naceu coa reforma municipal de 1971 a partir do köping Ånge e os concellos rurais de Borgsjö, Haverö e Torp.

## Xeografía 
O concello de Ånge está situado no suroeste do condado de Västernorrland. Ao leste limita co municipio de Sundsvall, tamén en Västernorrland, ao sueste cos de Nordanstig e Hudiksvall, ao sur co de Ljusdal, os tres no condado de Gävleborg, e ao suroeste co de Härjedalen, ao oeste co de Berg e ao norte co de Bräcke, estes últimos no condado de Jämtland.

## Notas
Jobabo

**Jobabo** é un concello e cidade da provincia de Las Tunas de Cuba. Está localizada na parte sueste da provincia, 36 km ao sur de Las Tunas, a capital provincial.

## Etimoloxía 
Jobabo recibe o seu nome da palabra en lingua taína *jobabol*, que significa *"un lugar onde medran moitas árbores de jobo"*.

## Notas 
## Véxase tamén 
### Outros artigos 
*Municipios de Cuba
Barras

Como topónimo **Barras** pode referirse a:

;En Galiza
***As Barras**, lugar da parroquia de Carracedo, no concello da Peroxa;
***Suasbarras**, lugar da parroquia de Adelán, no concello de Alfoz;
***Suasbarras**, lugar da parroquia de San Román de Vale, no concello do Vicedo;
***Suasbarras**, lugar da parroquia de Valcarría, no concello de Viveiro.

## Véxase tamén
### Outros artigos
Concello de Älmhult

**Älmhult** é un concello sueco no condado de Kronoberg. A súa capital é a localidade de Älmhult.

Tradicionalmente, as industrias da pedra e da madeira foron industrias básicas, pero máis tarde xurdiu o grupo Ikea que agora é o maior empregador do concello.

Dende os anos 70 a poboación do concello mantívose bastante estable , con entre 15 000 e 16 000 habitantes. Porén, na década de 2010 a tendencia comezou a ser positiva e en decembro de 2024 o municipo contaba con 17 653 habitantes.

## Xeografía 
O concello de Älmhult atópase no sur do condado de Kronoberg e limita ao sur cos concellos de Ostby, no condado de Escania, e Olofström, no de Blekinge. Tamén limita ao sueste co municipio de Tingsryd, ao nordés co de Alvesta, ao noroeste co de Ljungby, e ao oeste co de Markaryd, todos eles en Kronoberg.

A natureza de Älmhult cambia dnde unha zona excepcionalmente montañosa con rochas no sueste a unha paisaxe exuberante cun leito rocoso de diabase no norte.

## Notas
Concello de Vetlanda

**Vetlanda** é un concello sueco no condado de Jönköping. A súa capital eé a localidade de Vetlanda.

O concello atópase na meseta meridional de Suecia e está formado por unha paisaxe accidentada con bosque e áreas con paisaxes agrícolas variadas. Vetlanda é un municipio claramente industrial onde as industrias da madeira, o aluminio e o papel dominaron a actividade económica local durante moito tempo.

Dende a fundación do concello en 1971 Vetlanda tivo unha poboación relativamente estable e en decembro de 2024 contaba con 27 528 habitantes. 

## Notas
Praia do Fortiñón

A **praia do Fortiñón**, tamén coñecida como **praia dos Muíños de Fortiñón** de Saiáns. É unha das praias de Vigo que conta con Bandeira Azul.

## Características 
É unha praia mixta onde se practica o nudismo, de 100 metros de lonxitude e unha anchura media de 50 metros con area branca e fina. Na súa marxe dereita desemboca o regato do Lavadoiro e dende a praia pódense albiscar as illas Cíes. A súa contorna está ocupada casas e un pequeno paseo litoral.

## Servizos 
Conta con paneis informativos, servizos de limpeza e vixilancia, duchas, rampla de acceso e bar.

## Accesos 
Ao areal accédese en vehículo rodado pola estrada da costa de Vigo á Ramallosa (PO-325) e posteriormente débese acceder polo camiño do Fortiñón. Dispón dun pequeno aparcadoiro.

O autobús urbano de Vitrasa que presta servizos a esta praia é a liña L-10 e o interurbano é a liña Vigo-Baiona.

## Galería de imaxes 

Ficheiro:Cartel do areal do Fortiñón.jpg|Cartel informativo do areal.
Ficheiro:Praia dos Muiños de Fortiñón, Saiáns, Vigo.jpg|Vista da praia.

## Notas 
## Véxase tamén 
### Outros artigos 
* Praias da provincia de Pontevedra

### Ligazóns externas 
* Páxina do concello de Vigo
* Turismo de Vigo.org
* Federación Española de Naturismo
Touzal

Como topónimo **Touzal** pode referirse a:

;En Galiza
***Touzal**, lugar da parroquia de Gabín, no concello de Montederramo;
***O Touzal da Retorta**, lugar da parroquia de Parada das Achas, no concello da Cañiza;
***O Touzal do Barreiro**, lugar da parroquia de Parada das Achas, no concello da Cañiza.

## Véxase tamén
### Outros artigos
Concello de Staffanstorp

**Staffanstorp** é un concello sueco no condado de Escania, anteriormente no desaparecido condado de Malmöhus. A súa capital é a localidade de Staffanstorp.

O paisaxe do concello é cha e está formada por chairas con pequenos desniveis. Os tipos de solo dominantes no municipio son arxilas fértiles de morenas con elementos de area e limo. Unha gran parte da terra está cultivada. 

Anteriormente, a produción agrícola e a industria alimentaria complementaria tiñan unha grande importancia. Porén, estas industrias perderon importancia. A principios da década de 2020 a actividade económica local estaba dominada polo sector público e empresas de servizos máis pequenas.

Dende a fundación do concello en 1971 a tendencia de poboación vén sendo positiva, pasando dos 11 107 habitantes en 1970 ata os 27 303 en 2024. 

## Notas
Concello de Tranemo

**Tranemo** é un concello sueco no condado de Västra Götaland, anteriormente pertencente ao desaparecido condado de Älvsborgs. A súa capital é a localidade de Tranemo. No mes de decembro de 2024 o municipio tiña unha poboación de 11 839 habitantes. 

## Notas
Concello de Valdemarsvik

**Valdemarsvik** é un concello sueco no condado de Östergötland. A súa capital é a localidade de Valdemarsvik.

Valdemarsvik é un concello accidentado e forestal cun gran arquipélago ao leste. Excluíndo o sector público, a actividade económica a principios da década de 2020 estaba dominado polas industrias de enxeñería e servizos.

Dende os anos 80 a tendencia de poboación foi negativa, pero dende o anos 2010 o número de habitantes do concello mantívose estable, contando con 7 525 en decembro do ano 2024. 

## Notas
Concello de Vara

**Vara** é un concello sueco no condado de Västra Götaland, pertencente anteriormente ao desaparecido condado de Skaraborg. A súa capital é a localidade de Vara.

Vara é un municipio agrícola situado na meseta de Västra Götaland. As partes centrais do concello consisten nunha chaira fértil e cultivada que pasa á zona forestal de Kedumbergen no noroeste. 

Ademais dun gran sector agrícola e forestal, hai tamén unha gran industria manufacturera dominada por pequenas e medianas empresas.

Dende a formación co concello en 1971 a poboación permaneceu relativamente estable. No mes de decembro de 2024 Vara tiña 16 088 habitantes. 

## Notas
Concello de Åstorp

**Åstorp** é un concello sueco no noroeste do condado de Escania. A súa capital é a localidade de Åstorp, que se atopa un uns 20 km ao nordés da cidade de Helsingborg.

O concello ten a industria como motor económico desde finais do século XIX.  

Dende o ano 2000 o crecemento da poboación vén sendo positivo, e en decembro do ano 2024 o municipio tiña unha poboación de 16 449 habitantes.

## Historia administrativa 
A área do concello correspóndese coa das parroquias de Björnekulla, Kvidinge e Västra Broby, todas eleas no *härad* de Södra Åsbo. Nesas parroquias fundáronse coa reforma municipal de  1862 concellos rurais co mesmo nome.

A localidade municipal de Åstorp estableceuse no concello rural de Björnekulla o 15 de xullo de 1887 e disolveuse en 1946 condo se creou o köping de Åstorp a través da transformación do concello rural. A localidade municipal de Kvidinge creouse o 31 de marzo de 1932 e desapareceu ao final de 1970.

Coa reforma municipal de 1952 o concello rural de Västra Broby transferíuse ao köping de Åstorp.

O actual municipio de Åstorp naceu coa reforma municipal de 1971 a través da transformación do köping de Åstorp. En 1974 incorporouse co concello de Kvidinge.

## Xeohgrafía 
O concello de Åstorp atópase no noroeste do condado de Escania e limita cos municipios de Bjuv ao sur, Helsingborg ao oeste, Ängelholm ao norte, Klippan ao leste, e Svalöv ao sueste, todos eles en Escania

## Notas
Concello de Ystad

**Ystad** é un concello sueco no condado de Escania. A súa capital é a localidade de Ystad.

O concello está situado no sur de Escania e ten costa no mar Báltico. A agricultura e o comercio foron tradicionalmente as actividades económicas do municipio, pero a cantidade de empregados no agro disminuiu e no presente a industria manufactureira ten un importante rol na economía de Ystad.

Dende mediados dos anos 70 a poboación medrou o concello. En decembro de 2024 Ystad tiña 32 106 habitantes. 

## Notas
Río Piloña

O **río Piloña**, tamén chamado **río Grande**, é un río do norte de España que discorre pola zona centro-oriental de Asturias. É o principal afluente do río Sella e ten unha lonxitude de 42,2 km.

## Curso 
Nace na parroquia de Cecea do concello de Nava, da confluencia dos ríos Pra e Viáu a 201 metros sobre o nivel do mar. Atravesa os concellos de Nava, Piloña e Parres, onde finalmente desemboca no río Sella en Les Arriondes.

Todos os anos en abril celébrase nas súas augas o "Descenso de Piraugas do Río Piloña", tendo lugar a saída na localidade de L'Infiestu.

## Notas 
## Véxase tamén
L'Infiestu

'''L'Infiestu''' é unha parroquia do concello asturiano de Piloña. En 2017 tiña unha poboación de 2&nbsp;430 habitantes repartidos entre a propia vila (L'Infiestu, que ten a capitalidade do concello) e as localidades de Biedes, El Calzáu, La Covaya, El Covayón, Mestres, L'Orrín, Peleón, Roces, Les Tercies, Villanueva e Viriu. 

Atópase a uns 45 km de Oviedo, cidade coa que se comunica pola estrada N-364.

## Xeografía 
### Localidades 
### Sitios 
## Notas 
## Véxase tamén 
### Outros artigos 
*Infiesto
Tabeira

Como topónimo **Tabeira** pode referirse a:

;En Galiza
***Tabeira**, lugar da parroquia de Gondollín, no concello de Melide;
***A Tabeira**, lugar da parroquia de Golmar, no concello da Laracha.

## Véxase tamén
### Outros artigos
Río Ḷḷena

O **río Ḷḷena** é un río do norte da Península Ibérica pertencente á conca do Nalón que atravesa de sur a norte os concellos asturianos de Ḷḷena e Mieres. Ten unha lonxitude de 20,6 km

## Curso 
Nace da unión dos ríos Güerna e Payares, na localidade de Campumanes. Conflúe co río Ayer en Sovilla para formar el río Caudal, segundo afluente en importancia do río Nalón tralo río Narcea.

## Notas
Río Dobra

O **río Dobra** é un río de montaña do norte da Península Ibérica que nace na parte setentrional da provincia de León, no porto de Dobres, e discorre case na súa totalidade pola zona centro-oriental de Asturias. É un afluente pola dereita do río Sella e ten unha lonxitude de 24,3 km.. 

## Etimoloxía 
Segundo E. Bascuas, "Dobra" é unha forma derivada do protocelta **dubra* 'auga'. Da mesma opinión é, así mesmo, Xosé Lluis García Arias, no céltico *dubra ou *dubro, co significado de "auga" ou "corrente de auga".

## Notas 
## Véxase tamén
Rúa de Pi i Margall (Vigo)

A **rúa de Pi i Margall** é unha vía urbana da cidade galega de Vigo. Recibe dita denominación polo político catalán homónimo, un dos presidentes da Segunda República. Recibiu o seu nome en 1905. 

## Morfoloxía e urbanismo
Igual que acontece coas rúas paralelas, a avenida das Camelias e a rúa de Conde de Torrecedeira, a rúa de Pi i Margall percorre a ladeira que o litoral vigués debuxa sobre a ría de Vigo, tal e como planificou en 1907 Ramiro Pascual. Ten unha lonxitude de 1 km, parte do paseo de Alfonso XII e conflúe na rúa Tomás Alonso.

## Edificios e construcións senlleiras
* Antigo Asilo das Irmás dos Anciáns Pobres. Antigo asilo e igrexa inaugurado en 1910.
* Parque de Camilo José Cela.

## Véxase tamén
### Outros artigos 
* Francesc Pi i Margall
* Plan Palacios
Concello de Västervik

**Västervik** é un concello sueco no condado de Kalmar. A súa capital é a localidade de Västervik.

Västervik caracterízase pola súa proximidade ao arquipélago de Tjust. A zona caracterízase por unha costa moi dentada cunha gran cantidade de illas. O interior tamén ten unha gran cantidade de lagos. A industria manufacturera, así como os servizos públicos e o turismo dominan a actividade económica local.

Dende a fundación do concello en 1971 a tendencia de poboación foi negativa, aínda que a finais da década de 2010 se viu unha pequena recuperación. En decembro do ano 2024 Västervik contaba con 36 447 habitantes.

## Xeografía 
Västervik e é o municipio máis grande de Götaland en termos de superficie no continente (o de Gotland é maior) e considérase a súa propia rexión do mercado laboral. Está situado no nordés da provincia histórica de Småland e ten o mar Báltico co arquipélago de Tjust ao leste.

O concello de Västervik limita ao sur co municipio de Oskarshamn, ao suroeste co de Vimmerby, os dous no condado de Kalmar, e tamén co concello de Kinda ao noroeste e cos de Åtvidaberg e Valdemarsvik ao norte, eses tres no condado de Östergötland. Västerviks atópase en Tjustbygden, un dos "pequenos países" tradiconais de Småland.

### Topografía e hidrografía 
Västervik está caracterizado pola proximidade do arquipélago de Tjust. A zona caracterízase por unha costa moi dentada cunha gran cantidade de illas. O interior tamén ten unha gran variedade de lagos. A rocha núa adoita aflorar incluso no interior do municipio. Unha significativa parte da superficie son bosques de piñeiros, pero hai tamén hai grandes extensións de carballos e bidueiros, entre outras árbores. O abeto aparece ata certo punto no interior, pero é menos común na franxa costeira.

Unha parte máis pequena está cultivada. A agricultura centrouse tradicionalmente máis na gandería que na produción de cultivos.

## Notas
Concello de Vaxholm

**Vaxholm** é un concello sueco no condado de Estocolmo. A súa capital é a localidade de Vaxholm.

O concello de Vaxholm é un arquipélago no Báltico situado no sueste da provincia histórica de Uppland. Está formado por 70 illas das cales 57 están habitadas. 

A comezos da década de 2020 a actividade económica local estaba dominada polo sector servizos, aínda que o municipio tamén ten unha longa tradición co sector do turismo.

Dende a fundación do municipio en 1971 a poboación medrou e en decembro de 2024 Vaxholm tiña 11 822 habitantes. 

## Notas
Concello de Södertälje

**Södertälje** é un concello sueco no condado de Estocolmo. A súa capital é a localidade de Södertälje.

A natureza no concello de Södertälje é moi variada. A zona esténdese dende o lago Mälar ao norte ata o mar Báltico no sueste. No ano 1819 abriuse a canle de Södertälje e posteriormente o ferrocarril, o que fixo que moitas industrias se trasladasen ao municipio. A principios da década de 2020 o 37 por cento dos empregos do municipio estaban na industria manufacturera. 

Dende que o concello obtivo a súa presente forma (o concello de Nykvarn escindiuse en 1999) a poboación medrou considerablemente. En decembro do ano 2024 Södertälje tiña 102 911 habitantes. 

## Notas
Concello de Åsele

**Åsele** é un concello sueco no condado de Västerbotten, na rexión de Laponia. A súa capital é Åsele, a única localidade do municipio.

Trátase dun concello de interior e a través del flúen os ríos Gideälven e Ångermanälven. O parque nacional Björnlandet atópase no sueste do municipio. A silvicultura é a industria básica tradicional, pero está sendo substituída cada vez máis pola industria do metal e a agricultura. A industria turística está tamén en crecemento.

Dende os anos 70 o concello foi perdendo poboación e en decembro de 2024 tiña 2 694 habitantes, sendo o quinto concello con menos poboación de Suecia.

## Historia administrativa 
A área do concello correspóndese á das parroquias de Fredrika e Åsele. Nesas dúas parroquias creáronse dous concellos rurais co mesmo nome cando a reforma municipal de 1862 implantouse en Laponia.

A localidade municipal de Åsele estableceuse o concello rural do mesmo nome o 5 de xullo de 1901 e disolveuse en 1959 ao crearse o köping de Åsele despois da transformación do municipio.

A reforma municipal de 1952 non tocou as divisións da zona, xa que non Västerbotten nin Norrbotten víronse afectadas pola mesma.

O actual concello de Åsele formouse coa reforma municipal de 1971 a través da transformación do köping de Åsele. No ano 1974 incorporáronse os concellos de Fredrika e Dorotea, pero en 1980 Dorotea separouse estableceuse como concello.

## Xeografía 
O concello de Åsele atópase na parte sur do condado de Västerbotten e limita ao sur cons concellos de Sollefteå e Örnsköldsvik, os dous no condado de Västernorrland, ao oeste co de Dorotea, ao noroeste co de Vilhelmina, ao norte co de Lycksele, e ao leste co de Bjurholm, todos en Västerbotten. 

## Notas
Concello de Strömstad

**Strömstad** é un concello sueco no condado de Västra Götaland que anteriormente pertencía ao desaparecido condado de Gotemburgo e Bohus. A súa capital é a localidade de Strömstad.

A natureza do concello está formada por fiordes e arquipélagos. No municipio tamén se atopa a área máis profunda da costa oeste de Suecia, Kosterfjorden.

Anteriormente, a industria pesqueira tradicional era importante, pero decaeu desde os anos 90. A industria pesqueira foi substituída polo comercio e o turismo, que a principios da década de 2020 dominaban a actividade económica local.

Tras unha pequena perda de habitantes a principios dos anos 70, a poboación do concello aumentou constantemente ata o presente. En decembro do ano 2024 Strömstad tiña 13 482 habitantes.

## Xeografía 
O concello está situado no norte da provincia histórica de Bohuslän e ten o Skagerrak ao oeste. Ao sur Strömstad limita co municipio de Tanum, tamén no condado de Västra Götaland. Ao noroeste ten unha fronteira marítima co concello de Hvalers, ao leste limita co de Færders, e ao norte e ao leste limita co municipio de Halden, todos en Noruega.

## Notas
Concello de Uddevalla

**Uddevalla** é un concello sueco no condado de Västra Götaland, anteriormente pertencente ao desaparecido condado de Gotemburgo e Bohus. A súa capital é a localidade de Uddevalla. En decembro de 2024 o municipio tiña unha poboación de 57 010 habitantes. 

## Notas
Estación de La Cobertoria

**La Cobertoria** é un apeadoiro ferroviario situado no concello de Ḷḷena, en Asturias. Forma parte da liña C-1 de Proximidades Asturias.

## Situación ferroviaria 
A estación atópase no punto quilométrico 104,522 da liña férrea de largo ibérico que une Venta de Baños con Xixón a 354 metros de altitude. O tramo é de vía única e está electrificado e caracterízase pola súa difícil orografía ao ter que superar o porto de Payares.

## Servizos ferroviarios 
### Proximidades 
Forma parte da liña C-1 de Proximidades Asturias. Unha decena de trens diarios en ambos os sentidos únena con Xixón e Oviedo. As fins de semana a frecuencia redúcese a media ducia de trens. A duración da viaxe é duns 45 minutos a Oviedo e unha hora e dez ata Xixón no mellor dos casos.

## Notas 
## Véxase tamén
Río Luna

O **río Luna** (*Ḷḷuna* ou *Tsuna* en leonés) é un curso de auga que atravesa parte da provincia de León, en España. Nace ao oeste da comarca de Babia, comarca situada ao norte de León, nos terreos de Quintanilla de Babia e finaliza en Secarejo, onde se une co río Omaña para dar orixe ao Órbigo. Está represado polo encoro de Los Barrios de Luna.

## Nacemento e curso alto 
O río Luna ten a súa cabeceira no porto de Piedrafita de Babia, onde se produce un proceso de captación das augas que se dirixen en dirección sur polos afluentes do río Sil, que flúen cara ao oeste por vales de pendente máis pronunciada e ten maior capacidade erosiva.
As súas augas baixan regando os prados de Cabrillanes, San Félix de Arce, Huergas, Riolago, Robledo, Cospedal e Villasecino. En Puente Orugo absorbe ao río Torrestío, que recolle as augas do val de San Emiliano, achegadas pola vertente sur do macizo no que se asentan os lagos de Somiedo, as derramadas pola vertente sur do porto de Ventana e polas ladeiras do poñente de Peña Ubiña. Uns metros máis abaixo pasa por Villafeliz, que sofre os efectos das enchentes en época de desxeo. A seguinte vila que rega este río é Rabanal de Luna, que xa pertence á comarca de Luna.

miniatura|centro|600px|Val do río Luna dende a torre de Ordás.

## Encoros 
[miniatura|esquerda|400px|Puente Fernández Casado sobre o [encoro de Barrios de Luna, no río Luna.]]
En Sena de Luna está a cola do encoro de Barrios de Luna. Á altura da vila somerxida de San Pedro, recibe as augas do río Caldas e as do río Aralla, que chega despois de atravesar o estreito val de Aralla de Luna. En Los Barrios de Luna está o encoro, cuxas augas se utilizan fundamentalmente para regar a Ribera e o Páramo.
Poucos quilómetros máis abaixo o río Luna ten un encoro máis, o de Selga de Ordás, previo paso polas localidades de Mora de Luna, Vega de Caballeros, Garaño, Canales-La Magdalena. Presa abaixo, encóntranse Selga de Ordás, Tapia de la Ribera, Rioseco de Tapia, Sorrios de Ordás, Santibáñez de Ordás, Santa María de Ordás, Espinosa de la Ribera, Villarrodrigo de Ordás, Mataluenga e Villarroquel.

## Nacemento do Órbigo 
miniatura|O río Luna ao morrer.
En Santiago del Molinillo o Luna únese co río Omaña, que baixa dende a comarca á que dá nome, para dar lugar ao nacemento do río Órbigo, afluente do río Esla, que desemboca finalmente no río Douro.

## Notas
Factor acelerador da descomposición

O **factor acelerador da descomposición** do complemento ou **DAF** (do inglés *complement decay-accelerating factor*), tamén coñecido como **CD55**, é unha proteína que, nos humanos está codificada no xene *CD55* do cromosoma 1.

O DAF regula o sistema do complemento na superficie da célula. Recoñece os fragmentos C4b e C3b que se crean durante a activación do C4 (na vía clásica ou da lectina) ou C3 (na vía alternativa). A interacción de DAF co C4b asociado á célula das vías clásicas e da lectina interfire coa conversión de C2 a C2b, impedindo así a formación da convertase de C3 C4b2a, e a interacción de DAF con C3b da vía alternativa interfire coa  conversión do factor B en Bb realizada polo factor D, o que impide a formación da convertase de C3 C3bBb da vía alternativa. Así, ao limitar a amplificación de convertases do cadoiro do complemento, o DAF bloquea indirectamente a formación do complexo de ataque á membrana.

Esta glicoproteína está amplamente distribuída nas células hematopoéticas e non hematopoéticas. É un determinante para o sistema de grupos sanguíneos Cromer.

## Estrutura 
O DAF é unha proteína de membrana de 70 kDa que se une á membrana da célula por medio dunha áncora de glicofosfatidilinositol (GPI).

O DAF contén catro repeticións de proteína de control do complemento (CCP) cun so glicano ligado a N situado entre CCP1 e CCP2. Pola súa parte, CCP2, CCP3, CCP4 e tres residuos de lisina consecutivos nun peto positivamente cargado entre CCP2 e CCP3 están implicados na inhibición que fai DAF da vía alternativa do complemento. CCP2 e CCP3 soas están implicadas na inhibición realizada por DAF da vía clásica do complemento.

## Patoloxía 
### Hemoglobinuria nocturna paroxística 
Como DAF é unha proteína ancorada con GPI, a súa expresión redúcese en persoas con mutacións que reducen os niveis de GPI, como ocorre na hemoglobinuria nocturna paroxísmica. Nese trastorno, os glóbulos vermellos con moi baixos niveis de DAF e CD59 sofren unha hemólise mediada polo complemento. Entre os síntomas están: baixo reconto de glóbulos vermellos (anemia), fatiga e episodios de urina de cor escura e outras complicacións.

### Enfermidades infecciosas 
O DAF utilízase como receptor dalgúns coxsackievirus e outros enterovirus. o DAF-Fc recombinante soluble foi probado en ratos como terapia antienterovirus para danos no corazón; porén, o enterovirus humano que foi testado únese moito máis fortemente ao DAF humano que ao de rato ou rata de laboratorio. Os echovirus e coxsackie B virus que usan o DAF humano como receptor non se unen a análogos de DAF de roedores. O DAF-Fc aínda ten que ser testado en humanos.

A unión de DAF ao VIH-1 humano cando os virións están evaxinándose da superficie das células infectadas protexe o VIH-1 da lise mediada polo complemento.

## Notas 
## Véxase tamén 
### Outros artigos 
* CD59

### Bibliografía 
* 
* 

### Ligazóns externas 
* 
* Sistema de grupos sanguíneos Cromer en BGMUT  Blood Group Antigen Gene Mutation Database do NCBI, NIH
*
Concello de Vårgårda

**Vårgårda** é un concello sueco no condado de Västra Götaland, que anteriormente pertencía ao desaparecido condado de Älvsborg. A súa capital é a localidade de Vårgårda, que está a uns 65 km ao nordés de Gotemburgo.

O concello caracterízase claramente polo val do río Säveån, que serpentea por grandes partes do municipio. Vårgårda pode dividirse en tres áreas: a paisaxe forestal, as chairas, e as turbeiras.

A actividade económica esta dominada pola industria manufactureira e polo sector servizos. 

Dende a fundación do concello en 1971 a poboación medrou e en decembro de 2024 Vårgårda tiña 12 474 habitantes. 

## Notas
Aine (nome)

**Aine** é un nome propio feminino galego. A súa orixe é celta e mitolóxica, sendo o nome da deusa Áine, deusa do ceo e raíña das fadas.

En xaneiro de 2023 existían 171 mulleres en Galicia co nome Aine, cunha media de idade de 8,1 anos.

## Noutras linguas 
* Irlandés: Áine

## Notas 
## Véxase tamén 
### Outros artigos 
* Áine
* Lista de nomes femininos en galego
* Lista de nomes femininos galegos máis comúns
### Ligazóns externas 
* Guía de nomes galegos. Nomes femininos Real Academia Galega
Ivo (nome)

[miniatura|250px|Santo [Ivo de Kermartin.]]
**Ivo** é un nome propio masculino galego. Ao igual que noutras linguas europeas occidentais ten a súa orixe como un nome normando rexistrado dende a Alta Idade Media, e o nome francés Yves é unha variante deste. O nome eslavo do sur Ivo, non está relacionado con este, senón que é unha variante do nome Iván (Xoán).

En xaneiro de 2023 existían 66 varóns en Galicia co nome Ivo, cunha media de idade de 23,4 anos.

## Etimoloxía 
A súa orixe pode ser celta ou xermana. Pode ser unha adaptación latina dun nome de orixe céltica formada por *ivos*, ‘madeira de teixo (árbore sacra)’, ou ben de orixe xermánica *ihwa-*, co mesmo significado. O seu significado é teixo, glorioso. O teixo era unha árbore sagrada e coa súa madeira fabricábanse escudos, lanzas e frechas.

## Uso 
O nome rexístrase na Alta Idade Media entre os normandos de Francia e Inglaterra (Ivo de Chartres, nado contra o ano 1040). O nome puido ser difundido polo culto a Santo Ivo (finado en 1303), patrón da Bretaña.

## Ivo noutras linguas 
* Alemán: Ivo
* Asturiano: Ivo
* Bretón: Yeun, Ervoan, Erwin, Erwan
* Catalán: Iu
* Castelán: Ivo
* Francés: Yves
* Inglés: Ivo
* Italiano: Ivod
* Portugués: Ivo

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Ramón Justo Alonso Rodríguez

**Ramón Justo Alonso Rodríguez**, nacido no Valadouro en 1851 e finado en Mondoñedo en abril de 1903, foi un avogado e político galego.

## Traxectoria 
Fillo de Ramón Manuel Alonso Díaz e Irene Rodríguez Alonso. Avogado e xuíz. Masón. Foi elixido deputado polo distrito de Mondoñedo nas eleccións de 1873. Foi xuíz municipal de Viveiro en 1877-80. En abril de 1880 suscribiu o manifesto do Partido Progresista Democrático. Foi presidente da Cámara Agrícola de Mondoñedo en 1899. Finou en Mondoñedo en abril de 1903.

## Notas
Baudilio

**Baudilio** é un nome propio masculino galego. Esta forma escrita tamén é común co castelán.

En xaneiro de 2023 existían 19 varóns en Galicia co nome Baudilio, cunha media de idade de 64,2 anos.

## Etimoloxía 
A súa orixe pode ser celta ou xermana. Pode ser do xermánico "bald" 'audaz, vitorioso', ou ben baud 'alegre'.

## Noutras linguas 
* Aragonés: Baldirio
* Catalán: Boi, Baldiri, Baudili
* Castelán: Baudilio
* Éuscaro: Baudili
* Italiano: Baudelio
* Portugués: Baudílio

## Notas 
## Véxase tamén 
### Outros artigos 
* Lista de nomes masculinos en galego
* Lista de nomes masculinos galegos máis comúns
### Ligazóns externas 
* Guía de nomes galegos. Nomes masculinos Real Academia Galega
Al otro lado de la niebla

***Al otro lado de la niebla*** é un filme ecuatoriano de coescrito, coproducido e dirixido por Sebastián Cordero. O filme recolle as conversas e as experiencias compartidas entre Cordero e Iván Vallejo na súa viaxe ao Nepal co obxectivo de ascender o monte Everest.

Foi escollido como candidato de Ecuador para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Iván Vallejo como el mesmo
* Sebastián Cordero como el mesmo
* Bakhta Magar como el mesmo
* Carlos Soria como el mesmo

## Notas 
## Véxase tamén 
### Outros artigos 
* Filmes de Ecuador propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Ydre

**Ydre** é un concello sueco no condado de Östergötland. A súa capital é a localidade de Österbymo.

O concello está no norte da meseta meridional de Suecia, á beira sur do lago Sommen. A situación xeográfica do municipio entre a chaira de Östergötland e a meseta de Småland caracterízan a actividade económica, sendo a súa base a agricultura, a silvicultura e a industria da madeira.

Dende a década dos 90 a tendencia de poboación do concello vén sendo negativa e en decembro de 2024 Ydre tiña 3 626 habitantes, sendo o segundo concello con menos de poboación do país que non se atopa en Norrland. 

## Historia administrativa 
A área do concello correspóndese coa do *härad* de Ydre que comprendía as parroquias de Asby, Norra Vi, Sund, Svinhult, Torpa e Västra Ryd. Coa reforma municipal de 1982 formáronse nesas parroquias concellos rurais co mesmo nome.

Coa reforma municipal de 1952 os municipios rurais fusionáronse no entón formado concello rural de Ydre.

O actual municipio de Ydre fundouse coa reforma municipal de 1971 a través da transformación do concello rural de Ydre.

## Xeografía 
O concello de Ydre limita ao norte co municipio de Boxholm, ao leste co de Kinda, ao sueste co de Vimmerby, ao sur co de Eksjö, e ao oeste cos concellos de Aneby e Tranås.

### Topografía e hidrografía 
O municipio está situado na parte norte da meseta meridional de Suecia. O leito rochoso forma zonas elevadas constituídas por mesetas debido a fortes fracturas no leito, que está formado principalmente por granito. As mesetas están rodeadas de vales. Nas partes central e suroriental do concello hai esker que marcan depósitos glaciares. 

Os lagos glaciares locais formáronse ao derreterse a capa de xeo e as súas costas pódense ver claramente ao redor das praias do lago Sommen. Os bosques de coníferas dominan a parte oriental e suroriental da pasisaxe, mentres que no resto do municipio hai bosques mixtos. Ao norte o concello ten costa cara o Sommen e ao oeste está o lago Östra Lägern. Entre os seus cursos de auga están o Bulsjöån e o Stångån.

### Conservación da natureza 
En 2025 había 28 reservas naturais no concello de Ydre.

Na paisaxe de val de fractura na zona ao redor do Sommen atópase a reserva natural de Österhult. Atópase entre os 210 e os 245 metros sobre o nivel do mar. Nas partes máis altas medran arandeiras e feo, con elementos de arandeiras rubias, e de especies típicas desas latitudes como a *Goodyera repens* (da familia das orquídeas) e a *Pyrola chlorantha* (das ericáceas). Nas partes máis baixas medra a aleluia, a *Hepatica nobilis*, a *Lathraea squamaria*, a *Actaea spicata*, e a *Lathyrus vernus*.

Entre o lago Solbergasjön e o río Bulsjöån atópase a reserva natural de Kallåns, a través da reserva flúe o río do mesmo nome, considerado unha valiosa contorna natural. No río hai moita fauna bentónica pouco habitual. O musgo *Trichocolea tomentella* da lista vermella crece ao redor do río, así como outros tipos de musgos.

## Notas
Concello de Ängelholm

**Ängelholm** é un concello sueco no condado de Escania. A súa capital é a cidade de Ängelholm. En decembro do ano 2024 o municipio tiña unha poboación de 45 110 habitantes.

## Xeografía 
O concello de Ängelholms atópase no noroeste do condado de Escania. Ao norte limita co municipio de Laholm, no condado de Halland, ao noroeste co de Båstad, ao nordés co de Örkelljunga, ao sueste cos de Klippan e Åstorp, e ao suroeste co de Helsingborg, estes últimos en Escania.

## Notas
Celestino Fernández-Miranda Tuñón

**Celestino Fernández-Miranda Tuñón**, nado en Lugo o 21 de setembro de 1924, foi un militar galego-asturiano, que loitou na Segunda Guerra Mundial nas filas do Exército Vermello da Unión Soviética.

## Traxectoria 
Naceu en Lugo, onde seu pai traballaba como auxiliar administrativo do Catastro Provincial. Á morte deste por tuberculose, cando Celestino contaba só con dous anos de idade, o neno trasladouse a Asturias con súa nai Catalina, natural da rexión. O estalido da guerra civil pillouno aos 12 anos, mentres realizaba un campamento de verán en Salinas, onde permaneceu durante os seguintes 14 meses. Ante a inminente chegada das tropas franquistas, un dos seus mestres embarcouno no porto de Xixón rumbo a Leningrado coa fin de protexelo. Destinado en Carelia, loitou ata que foi capturado polas forzas do Eixe nalgún punto entre os lagos Onega e Ladoga, sendo enviado a un campo de concentración finés. Tras coñecer ao xornalista e diplomático italiano Curzio Malaparte, este faloulle do seu caso a Agustín de Foxá, escritor afecto ao réxime franquista, quen escribiu sobre el no xornal *ABC*.

Conseguiu así un salvoconduto de Ramón Serrano Suñer, cuñado de Franco, para saír do seu cativerio e regresar a España en 1942, sendo o primeiro combatente da URSS en ser repatriado. As autoridades franquistas tentaron utilizalo como elemento propagandístico contra Stalin, pero non conseguiron que falase mal do sistema soviético. Defendeu as ideas republicanas ata os seus últimos días.

## Notas
Concello de Åtvidaberg

**Åtvidaberg** é un concello sueco no condado de Östergötland. A súa capital é a localidade de Åtvidaberg.

O concello é rico en lagos e é moi coñecido polas súas paisaxes de carballeiras. O concello é un antigo pobo de talleres que posteriormente converteuse en municipio industrial.

Dende os anos 70 a súa poboación mantívose bastante estable e en decembro de 2024 o concello tiña 11 467 habitantes.

## Xeografía 
A área do concello de Åtvidaberg atópase maiormente na provincia histórica de Östergötland, mentres que a parte do sueste (os distritos de Gärdserum e Hannäs) pertencen a Småland. Åtvidaberg  limita ao oeste cos municipios de Kinda e Linköping, ao norte co de Söderköping, ao leste co de Valdemarsvik e ao sur co de Västervik.

## Notas
Ema a smrtihlav

***Ema a smrtihlav*** é un filme eslovaco e checo de 2024 dirixido por Iveta Grófová. Ambientada na segunda guerra mundial conta a historia da viúva húngara Marika, que agocha un neno xudeu da milicia fascista na súa casa próxima a Bratislava. A historia é unha adaptación dunha novela epónima de Peter Krištúfek.

Foi escollido como candidato de Eslovaquia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Alexandra Borbély
* Milan Ondrík
* Nico Klimek
* Alexander E. Fennon
* Dénes Újlaky
* Florentín Groll
* Éva Bandor
* Ján Mistrík
* László Mátray
* Lili Monori

## Notas 
## Véxase tamén 
### Outros artigos 
* Filmes de Eslovaquia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Odrešitev za začetnike

***Odrešitev za začetnike*** é un filme esloveno de 2024 dirixido e escrito por Sonja Prosenc.

Foi escollido como candidato de Eslovenia para o Óscar ó mellor filme internacional na 97ª edición dos premios, mais finalmente non foi nomeado.

## Sinopse 
A vida dunha familia de novos ricos vira de cabeza para baixo cando o fillo que o patriarca tivo con outra parella, entra na casa da familia, revelando as fendas da súa sobria fachada.

## Personaxes 
* Mila Bezjak como Agata
* Aliocha Schneider como Julien
* Marko Mandić como Alexander
* Katarina Stegnar como Olivia
* Judita Frankovic como Mila
* Jure Henigman como Tomaz
* Kristoffer Joner como Hunter

## Notas 
## Véxase tamén 
### Outros artigos 
* Filmes de Eslovenia propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Segundo premio

***Segundo premio*** é un filme musical franco-español de 2024 dirixido por Isaki Lacuesta e Pol Rodríguez, e protagonizado por Daniel Ibáñez, Stéphanie Magnin e Cristalino.

Foi escollido como candidato de España para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Daniel Ibáñez como o cantante
* Stéphanie Magnin como May, o baixo
* Cristalino como o guitarrista

## Notas 
## Véxase tamén 
### Outros artigos 
* Filmes de España propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Biwa järve 8 nägu

***Biwa järve 8 nägu*** é un filme estoniano de 2024 escrito e dirixido por Marko Raat. É unha coprodución entre Estonia e Finlandia, e está protagonizado por Elina Masing. Baséase vagamente na novela homónima de Max Dauthendy.

Foi escollido como candidato de Estonia para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Elina Masing como Hanake:
* Simeoni Sundja como Kiri
* Kärt Kokkota como Merikarp
* Tommi Korpela como Platon
* Maarja Jakobson como Jänesesilm
* Hendrik Toompere Jr. como Roman
* Tiina Tauraite como Õnne
* Jan Uuspõld como Sora
* Jarmo Reha como Okuro
* Jüri Vlassov como Siimeon
* Peeter Tammearu como Timofei
* Meelis Rämmeld como Andrei
* Liina Tennosaar como Nina
* Erki Laur como Ain

## Notas
Rehla 404

***Rehla 404*** (en ) é un filme exipcio de 2024 dirixido por Hani Khalifa e protagonizado por Mona Zaki, cun guión de Mohamed Ragaa, e producido por Mohamed Hefzy. Foi escollido como candidato de Exipto para o Óscar ó mellor filme internacional na 97ª edición dos premios, mais finalmente non foi nomeado.

## Personaxes 
* Mona Zaki como Ghada
* Mohamed Farag 
* Mohamed Mamdouh
* Shereen Reda 
* Khaled El-Sawy 
* Mohamed Alaa 
* Hassan Al-Adl 
* Sama Ibrahim 
* Shadi Alfons 
* Rana Raies 
* Gihan el Shamashergy 
* Arfa Abdel Rassoul

## Notas 
## Véxase tamén 
### Outros artigos 
* Filmes de Exipto propostos ó Óscar ó mellor filme internacional
* Filmes propostos ó mellor filme internacional na 97ª edición dos Óscar
Francisco Rodríguez Teijeiro

**Francisco Rodríguez Teijeiro**, finado na Coruña o 22 de xullo de 1889, foi un político galego.

## Traxectoria 
Sobrestante de Obras Públicas. Foi elixido deputado polo distrito da Coruña nas eleccións de 1873. Finou na Coruña o 22 de xullo de 1889.

## Vida persoal 
Foi pai de Carlota, Ernesta, Teresa e Marina Rodríguez.
## Notas
Concello de Svalöv

**Svalöv** é un concello sueco no condado de Escania. A súa capital é a localidade de Svalöv.

Na parte norte do concello atópase o parque nacional de Söderåsen e a través da súa parte sur flúe o río Råån. Con todo, a superficie de Svalöv está dominada por terreo agrícola, o que tamén afecta á actividade económica local. A principios da década de 2020 a economía do concello estaba dominada por actividades relacionadas co agro. Por exemplo, a cidade central de Svalöv era un centro de investigación e desenvolvemento en biotecnoloxía e cultivo de plantas.

Dende a fundación do concello en 1971 ata principios a década de 2000 a poboación mantívose estable e posteriormente comezou a medrar ata o presente. En decembro de 2024 Svalöv tiña 14 543 habitantes.

## Historia administrativa 
A área do concello correspóndese coa das parroquias de Ask, Billeberga, Felestad, Halmstad, Konga, Kågeröd, Källs-Nöbbelöv, Norra Skrävlinge, Norrvidinge, Röstånga, Sireköpinge, Stenestad, Svalöv, Tirup e Torrlösa. Nesas parroquias fundáronse 15 concellos rurais co mesmo nome coa reforma municipal de 1862.

A localidade municipal de Svalövs estableceuse o 23 de maio de 1941 e disolveuse a finais dde 1952. A de Röstånga creouse o 15 de novembro de 1935 e desapareceu a finais de 1966. E a de Teckomatorps creouse o 24 de agosto de 1914 de durou tamén ata finais de 1966.

Coa reforma municipal de 1952 creáronse na zona seis grandes concellos: *Kågeröd* (a partir dos anteriores municipios de Halmstad, Kågeröd e Stenestad), *Marieholm* (de Reslöv, Torrlösa e Östra Karaby), *Rönneberga* (de Asmundtorp, Billeberga, Sireköpinge e Tofta), *Röstånga* (de Ask, Billinge, Konga e Röstånga), *Svalöv* (de Felestad, Svalöv e Tirup), e *Teckomatorp* (de Källs-Nöbbelöv, Norra Skrävlinge, Norrvidinge e Södervidinge).

En 1969 incorporáronse ao concello rural de Svalöv o municipio de Kågeröd e partes dos de Rönneberga (as parroquias de Billeberga e Sireköpinge), Röstånga (as parroquias de Asks, Konga e Röstånga) e Teckomatorp (as parroquias de Källs-Nöbbelövs, Norra Skrävlinge e Norrvidinge).

O actual concello de Svalövs nacería coa reforma municipal de 1971 a partir do concello rural de Svalöv e dunha parte do concello rural de Marieholm (a parroquia de Torrlösa).

## Xeografía 
O concello de Svalöv atópase no oeste do condado de Escania e limita co municipios de Bjuv, Åstorp, Klippan, Eslöv, Kävlinge, Landskrona e Helsingborg.

## Notas